text: Sjáldan havi eg hoyrt so vánaliga undanførslu, sum tá Annika Mittún kjakaðist við Árna Gregersen í sendingini Pressan í dag.
text: #000005
text: Árni Gregersen vísti á, at Kringvarpið hevur 60 mió á sínari fíggjarætlan, og at hetta eigur at røkka eitt sindur, og at tí var talan um skeivar raðfestingar, tá man velur ikki at hava tíðindasending í sjónvarpinum 7 vikur um summarið, heldur enn at spara aðrastaðni.
text: #000006
text: Annika Mittún Jacobsen kom við teirri undanførslu, at tey vóru bundin av public service sáttmálanum, ið sigur, at tey skulu raðfesta mentan eins væl og tíðindi. Hon segði, at hon hevði fingið boð frá Mentamálaráðnum, at um tvey fólk arbeiddu í Kringvarpinum, skuldi tað eina arbeiða við mentan, meðan hitt gjørdi tíðindi. Tí var hon noydd at skera Dag og viku.
text: #000007
text: At hon kemur sær at siga soleiðis. Kringvarpið hevur langt síðan skorið alla mentanarflatuna burtur, bert ein maður, Súni Merkistein arbeiðir við einari desideraðari mentanarsending, allar aðrar mentanarsendingar hevur leiðslan í Kringvarpinum avmontera. Vónandi er Súni væl løntur, tí hann er dugnaligur sum fáur, men neyvan man in Menté hava eina játtan á 30 mió.
text: #000008
text: Ja, man kann enntá siga, at sambært Anniku, hevði mentan verðið raðfest við líka nógvum starvsfólkum, um bert tvey fólk arbeiddu í Kringvarpinum.
text: #000009
text: Gamaní har er tónleikur, og tað er at rokna sum mentan. Men hetta er mest sum ífylla eftir playlistum, ið síggja tónleik, sum reint popundirhald. Eingin viðgerð eingin dýpd. Tónleikasamskiparin í Kringvarpinum hevur enntá seinastu vikurnar argumentera fyri, at leikluturin hjá føroyskum tónleiki, ikki má gerast ov stórur.
text: #000010
text: Tá Kringvarpsstjórin velur at argumentera, at mentan og tíðindi eru tey bæði innihaldsligu beinini, ið Kringvarpið skal standa á, samstundis sum hon hevur avmontera mentanarflatuna, og nú skerð burt Dag og viku í 7 vikur, ger hon sjónligt, hvussu heilt galið tað er við raðfestingunum hjá leiðsluni í Kringvarpinum.
text: #000011
text: Hoyr annars hvat eg og Birgir Kruse halda um avtøkuna av Degi og viku her
text: #000015